b'\n_START_ARTICLE_\nUtvidet Fujitaskala\n_START_PARAGRAPH_\nUtvidet Fujitaskala (EF skalaen) er en videreutvikling av den originale Fujitaskalaen (introdusert i 1971 av Ted Fujita), som er en m\xc3\xa5te \xc3\xa5 m\xc3\xa5le tornadoers styrke p\xc3\xa5. Den utvida Fujitaskalaen ble tatt i bruk fra 1. februar 2007. Som originalen best\xc3\xa5r ogs\xc3\xa5 EF skalaen seks kategorier, men den rangerer snarere tornadoene etter hvor stor skade de for\xc3\xa5rsaker, ikke den antatte vindstyrken. Estimatene av vindhastighetene er dessuten sterkt nedjusterte i den nye skalaen.'